
23-TA-350: Noteikumu projekts (Jauns)
Kārtība, kādā augstskola un koledža iesniedz Izglītības un zinātnes ministrijai informāciju par savu darbību un to publisko
TA saskaņojamie dokumenti

Anotācija (ex-ante) 1.0
MK sēdes protokollēmuma projekts 1.0

Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
1.1. Izglītības un zinātnes ministrijai par augstskolas darbību iesniedzamās informācijas apjomu, iesniegšanas termiņus un kārtību, kā arī publiskojamo datu apjomu un publiskošanas kārtību;
	Priekšlikums
Noteikumu projekta 1.1. un 1.2. apakšpunktos ir līdzvērtīgas normas par kārtību, kādu nosaka noteikumi attiecībā gan uz augstskolām, gan arī koledžām, izņemot to, ka augstskolām ir nosacījumi tikai uz iesniedzamās informācijas apjomu, bet koledžām - gan uz informācijas saturu, gan arī apjomu, kā arī augstskolām - par publiskojamo datu apjomu un to publiskošanas kārtību, bet koledžām tikai uz publiskojamās informācijas kārtību. Precizēt attiecīgos noteikumu projekta apakšpunktos noteikto (salīdzinošo informāciju). 
Piedāvātā redakcija
-
	Inese Šāble (IEM)

	2.
	Noteikumu projekts
2. Augstskola iesniedz Izglītības un zinātnes ministrijā oficiālās statistikas, monitoringa, augstskolas tipa izvērtēšanas un attīstības finansējuma plānošanas nodrošināšanai šādu informāciju:
	Priekšlikums
Noteikumu projekta 2. punktā noteiktais tiek attiecināts uz augstskolām, bet tā apakšapakšpunktos minēta valsts augstskola (Augstskolu likuma 8. panta otrā daļa), tāpēc nepieciešams precizēt uz kāda tipa augstskolām (Augstskolu likuma 3. pants) noteikumu projekta normas attiecas.
Piedāvātā redakcija
-
	Gints Rozenbilds (IEM)

	3.
	Noteikumu projekts
2.1.2. atskaiti par piešķirto valsts budžeta līdzekļu, ko paredz valsts augstskolas un tās dibinātāja noslēgtais sadarbības un finansēšanas līgums, izlietošanu līgumā noteiktajam mērķim – viena kalendārā mēneša laikā no piešķirto valsts budžeta līdzekļu izlietošanas dienas;
	Priekšlikums
Precizēt, lai neradītu interpretācijas par normas piemērošanu, vārdu salikumu "līdzekļu izlietošanas diena" pēc būtības. 
Piedāvātā redakcija
-
	Gints Rozenbilds (IEM)

	4.
	Noteikumu projekts
7.3.6.2. mācību palīgpersonālu, tehnisko, saimniecisko un citu personālu, izņemot akadēmisko personālu.
	Priekšlikums
Svītrot vārdus "izņemot akadēmisko personālu", jo uz to attiecas noteikumu projekta 7.3.1. apakšapakšpunkts.
Piedāvātā redakcija
-
	Gints Rozenbilds (IEM)

	5.
	Noteikumu projekts
7.4. izdevumiem personālam, tai skaitā atalgojumam (norādot, cik daudz no tā ir akadēmiskajam personālam, viespersonālam, augstskolas personālam, kas nav vēlēts, bet nodrošina studiju procesu un strādā augstskolā un koledžā, zinātniskajiem darbiniekiem, vispārējam personālam (norādot administratīvo personālu un mācību palīgpersonālu, saimniecisko un citu personālu), kā arī iekļaujot informāciju par akadēmiskā personāla vidējo darba samaksu, akadēmiskā personāla skaitu pilna darba laika ekvivalenta izteiksmē) un sociālās apdrošināšanas iemaksām, precēm un pakalpojumiem, pamatkapitāla veidošanai, stipendijām un citiem izdevumiem.
	Priekšlikums
Aizstāt vārdus "sociālās apdrošināšanas iemaksas" ar vārdiem "valsts sociālās apdrošināšanas obligātās iemaksas".
Piedāvātā redakcija
-
	Inese Šāble (IEM)

	6.
	Noteikumu projekts
9. Koledža papildus šo noteikumu 7. punktā noteiktajam, gada pārskatā iekļauj datus par:
	Priekšlikums
Pārskatīt noteikumu projekta 9. punkta apakšpunktu numerāciju, jo ir tikai viens apakšpunkts.
Piedāvātā redakcija
-
	Inese Šāble (IEM)

	7.
	Noteikumu projekts
10. Valsts augstskola papildus šo noteikumu 7. un 8. ​​​​​​​ punktā minētajam un valsts dibināta koledža papildus šo noteikumu 7. ​​​​​​​ un 9. ​​​​​​​ punktā minētajam pārskatā iekļauj datus par augstskolas vai koledžas dibinātāja uzdevumu izpildi, attīstības stratēģijas īstenošanu un finanšu ilgtspēju un akadēmiskā personāla vidējā atalgojuma līmeni, tai skaitā, norādot vidējo atalgojumu atbilstoši akadēmiskā personāla amatiem  (profesori, asociētie profesori, docenti, lektori, vadošie pētnieki, pētnieki, asistenti)
	Priekšlikums
Izvērtēt, vai noteikumu projekta 10. punkta saturs attiecībā uz pārskatā iekļaujamiem datiem par akadēmiskā personāla vidējā atalgojuma līmeni, nedublē jau 7.4. apakšpunktā iekļauto normu. 
Piedāvātā redakcija
-
	Inese Šāble (IEM)

	8.
	Noteikumu projekts
11. Valsts augstskola, papildus gada pārskatam, publicē savā tīmekļa vietnē iepriekšējā gada zvērināta revidenta apstiprinātu finanšu pārskatu, stipendiju nolikumu un iekšējos noteikumus, kas nosaka atlīdzības kārtību, personāla politiku un grāmatvedības kārtošanas kārtību.
	Priekšlikums
Noteikumu projekta 11. punktā papildināt aiz vārda "atlīdzības " ar vārdu "noteikšanas". 
Piedāvātā redakcija
-
	Inese Šāble (IEM)



